als_Latn dik_Latn sag_Latn
Pasqyrat financiare të buxhetit të Kosovës janë të fryra. Në disa raste janë të mbivlerësuara dhe në disa raste janë të nënvlerësuara. Për Kosovën është jashtëzakonisht e rëndësishme, duke marrë parasysh perspektiven euroatlantike, që cilësia e pasqyrave financiare, të jetë më e mirë dhe më e besueshme, për donatorët dhe partnerët e biznesit. Kështu pohoi, auditori i përgjithshëm Lage Olofsson, në Komisionin për mbikëqyrjen e Financave publike, ku u shqyrtua Raporti Vjetor i Auditimit për buxhetin e vitit 2012-të.
“Ky buxhet është i mbivlerësuar në disa fusha. Pasqyrat vjetore financiare janë mbivlerësuar në disa fusha dhe i nënvlerësuar në disa fusha. Në përgjithësi pasqyrat vjetore financiare, për buxhetin e Kosovës, janë të fryra. Për Kosovën është jashtëzakonisht e rëndësishme, duke marrë parasysh perspektiven euroatlantike, që cilësia e pasqyrave financiare të jetë më e mirë dhe të jetë e besueshme, për donatorët, partneret tanë të biznesit. Këto janë fushat që sot nuk janë të mira dhe kjo është arsyeja pse ne e kemi ngitë në çështjen e aseteve si një çështje specifike. Organizatat buxhetore janë duke i trajtuar pasuritë më mirë se më parë, mirëpo ata ende kanë probleme, pohoi Olofsson.
Olofsson, foli dhe për problemin e Administratës Tatimore, në mbledhjen e borxheve, duke e quajtur këtë një sfidë. Sipas tij përkundër asaj që autoritetet tatimore, kanë punuar të krijojnë një sistem më të mirë tatimor në Kosovë, ata gjatë vitit 2012 kanë pasur probleme me mbledhjen e borxheve, të cilat pas gjashtë viteve mund të humbin dhe se kjo është një humbje e madhe për buxhetin.
Por vërejtjet e anëtarëve të këtij komisioni, sa i përket këtij raporti, kishin të bënin me pjesën e rekomandimeve, që auditori gjeneral kishte bërë për Kuvendin dhe Qeverinë, duke pohuar se me këtë ka tejkalim të kompetencave.
Ali Sadriu, kryetar i Komisionit tha se auditori gjeneral, nuk ka të drejtë të bëjë rekomandime për Kuvendin dhe Qeverinë.
Në disa vende ju keni rekomandu Qeverinë dhe Kuvendin. Ne mendojmë se Kuvend për ju është realisht Komisioni për Mbikëqyrje të Financave Publike, jo Kuvendi. Kuvendi është organ shumë i naltë, ju mund t’i bëni një propozim. Nuk e di ndoshta janë terminë në përkthim gabim. Rekomandime qeverisë kuptojmë si ndarje të detyrave. Qeverisë i detyra i kërkon vetëm kuvendi dhe i kërkon përgjegjësi , tha ai.
Ndërsa Olofsson tha se ai i raporton Kuvendit dhe jo këtij komisioni.
Së pari unë sipas Kushtetutës, unë i raportoj Kuvendit dhe jo këtij komisioni. Kur e rekomandoj Kuvendin, unë e rekomandoj që të marrë parasysh disa çështje. Nuk i forcoj ata që të ndryshojnë ligje. Ka ligje në Kosovë që nuk janë konsistente, Unë e rekomandoj Kuvendin, që të marr parasysh, nëse diçka duhet të ndryshohet apo jo. dhe kuvendi bënë atë që është çka është e nevojshme, nëse duan apo jo ti marrin rekomandimet e mia, tha ai.
Edhe Ramiz Lladrovci, anëtar i këtij komisioni nga radhët e PDK-së tha se rekomandimet e ZAP-it janë të tejkaluara dhe se ato duhet të rishqyrtohen edhe njëherë.
Mendoj që një pjesë e rekomandimeve dhënë nga ZAP janë të tejkaluara. Dhe mendoj që duhet që Komisioni të kërkoj që ato të rishqyrtohen edhe njëherë, tha ai.
Megjithë kërkesën e anëtarëve të komisionit, që ky raport të modifikohet, të plotësohen dhe specifikohen këto rekomandime, Olofsson ishte i prerë se nuk do ta ndryshojë këtë raport.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn